CELEX: 62011TN0503
Language: lt
Date: 2011-09-27 00:00:00
Title: Byla T-503/11: 2011 m. rugsėjo 27 d. pareikštas ieškinys byloje Al-Aqsa prieš Tarybą

26.11.2011   
            
            
               LT
            
            
               Europos Sąjungos oficialusis leidinys
            
            
               C 347/38
            
         2011 m. rugsėjo 27 d. pareikštas ieškinys byloje Al-Aqsa prieš Tarybą
   
   (Byla T-503/11)
   2011/C 347/69
   Proceso kalba: olandų
   
      Šalys
   
   
      Ieškovė: Stichting Al-Aqsa (Herlenas, Nyderlandai), atstovaujama advokatės A. van Eik
   
      Atsakovė: Europos Sąjungos Taryba
   
      Reikalavimai
   
   Ieškovė prašo:
   
               —
            
            
               pripažinti, kad Tarybos įgyvendinimo reglamentas (ES) Nr. 687/2011 yra niekinis tiek, kiek jis taikomas ieškovei,
            
         
               —
            
            
               pripažinti, kad Reglamentas (EB) Nr. 2580/2001 netaikomas ieškovei,
            
         
               —
            
            
               priteisti iš Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė nurodo dešimt ieškinio pagrindų.
   
               1.
            
            
               Pirmasis ieškinio pagrindas: Įgyvendinimo reglamentas Nr. 687/2011 (1) tiek, kiek jis susijęs su ieškove, prieštarauja geram teisingumo vykdymui ir proceso ekonomijai dėl Teisingumo Teisme vis dar nagrinėjamų apeliacinių skundų dėl 2010 m. rugsėjo 9 d. Bendrojo Teismo sprendimo [Al-Aqsa prieš Tarybą, T-348/07] ir dėl 2011 m. balandžio 18 d. Nyderlandų užsienio reikalų ministro sprendimo dėl Sanctieregeling Terrorisme 2007-II (ministro sprendimas dėl sankcijų terorizmo srityje) taikymo ieškovei.
            
         
               2.
            
            
               Antrasis ieškinio pagrindas: Ieškovė nepatenka į Bendrosios pozicijos (2) taikymo sritį.
            
         
               3.
            
            
               Trečiasis ieškinio pagrindas: Nėra kompetentingos institucijos sprendimo, kaip tai suprantama pagal Bendrosios pozicijos 1 straipsnio 4 dalį. Kompetentingos institucijos sprendimu negali būti laikomas nei 2003 m. birželio 3 d. laikinąsias apsaugos priemones taikančio teisėjo sprendimas, nei 2011 m. balandžio 18 d. sprendimas, kuriame laikoma, kad Sanctieregeling Terrorisme 2007-II taikomos ieškovei.
            
         
               4.
            
            
               Ketvirtasis ieškinio pagrindas: Ieškovės manymu, nėra jokių įrodymų apie ieškovės žinojimą, kaip to reikalaujama pagal Bendrosios pozicijos 1 straipsnio 3 dalies k punktą.
            
         
               5.
            
            
               Penktasis ieškinio pagrindas: Negalima manyti, kad ieškovė (dar) palengvina teroristinių veiksmų vykdymą, nes išvados apie tai negalima daryti nei iš 2003 m. birželio 3 d. laikinąsias apsaugos priemones taikančio teisėjo sprendimo, nei iš 2011 m. balandžio 18 d. Nyderlandų užsienio reikalų ministro sprendimo dėl Sanctieregeling Terrorisme 2007-II taikymo ieškovei.
            
         
               6.
            
            
               Šeštasis ieškinio pagrindas: Esminių procesinių reikalavimų pažeidimas ir vertinimo įgaliojimų viršijimas. Ieškovės nuomone, Taryba nepagrįstai neatliko naujo tyrimo ir nevykdė įrodinėjimo pareigos, tenkančios jai sprendimo dėl taikymo iš naujo atveju.
            
         
               7.
            
            
               Septintasis ieškinio pagrindas: Proporcingumo principo pažeidimas.
            
         
               8.
            
            
               Aštuntasis ieškinio pagrindas: Europos žmogaus teisių ir pagrindinių laisvių apsaugos konvencijos pirmojo papildomo protokolo 1 straipsnio ir Europos Sąjungos pagrindinių teisių chartijos 17 straipsnio pažeidimas, nes Įgyvendinimo reglamentu neproporcingai pažeidžiama teisė netrikdomai naudotis nuosavybe.
            
         
               9.
            
            
               Devintasis ieškinio pagrindas: SESV 296 straipsnio pažeidimas.
            
         
               10.
            
            
               Dešimtasis ieškinio pagrindas grindžiamas teise į veiksmingą teisinę gynybą ir gynybos principą, nes Taryba pateikė nepakankamai specifinės ir konkrečios informacijos apie tai, kodėl reikia palikti sąrašą.
            
         
      (1)  2011 m. liepos 18 d. Tarybos įgyvendinimo reglamentas (ES) Nr. 687/2011, kuriuo įgyvendinama Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalis ir kuriuo panaikinami Įgyvendinimo reglamentai (ES) Nr. 610/2010 ir (ES) Nr. 83/2011 (OL L 188, p. 2).
   
      (2)  2001 m. gruodžio 27 d. Tarybos bendroji pozicija dėl konkrečių priemonių taikymo kovojant su terorizmu (OL L 344, p. 93; 2004 m. specialusis leidimas lietuvių k., 18 sk., 1 t., p. 217).